Brown Eyed Girl

Brown Eyed Girl (euskaraz Begirada Marroiko Neska) 1967an Van Morrison irlandar abeslariak idatzitako abesti bat da. Urte hartan bertan Blowin' Your Mind! diskoaren barnean kaleratu zuen. ziur asko abeslari honen abestirik ospetsu edo ezagunena izango da."Brown Eyed Girl" abestiaren jatorrizko bertsioa oso ezaguna da, "oldies" motako (aspaldikoak) eta abesti klasikoen kateetan maiz zabaldu baitago. AEBetan 2006an eta 2007an irrati diskografikoek gehien jarri zituzten abestien artean dago, 4. postuan. 2005ean, Van Morrisonek ziurtagiri bat jaso zuen, Estatu Batuetako irrati eta telebista-kanalen bidez "Brown Eyed Girl" zazpi milioi aldiz baino gehiagotan zabaltzeagatik. 2007an ere, Morrisonek ziurtagiri bat jaso zuen "Brown Eyed Girl" 8 milioi aldiz baino gehiagotan zabaltzeagatik. Kopuru hori gainditzen duen Europako konpositore baten abesti bakarra The Police taldearen "Every Breath You Take" da, 9 milioirekin.​

"Brown Eyed Girl" 1990eko The Best of Van Morrison eta 2007ko Van Morrison at the Movies - Soundtrack Hits eta Still on Top - The Greatest Hits bildumetan ere argitaratu zen. Zuzeneko bertsio bana argitaratu zuten 2006ko Live at Austin City Limits Festival edizio mugatuko albumean eta 1974ko It's Too Late to Stop Now zuzeneko album bikoitzaren berrargitalpenean.

 Musikariak 

Musikarien artean hauek daude:

 Van Morrison – abeslari nagusia eta koruak.
 Al Gorgoni – gitarra nagusia.
 Eric Gale – gitarra erritmikoa.
 Hugh McCracken – gitarra akustikoa.
 Russ Savakus – baxua gitarra.
 Garry Sherman – teklatuak.
 Gary Chester – bateria.
The Sweet Inspirations – koruak
 Cissy Houston
 Sylvia Shemwell
 Estelle Brown
 Myrna Smith
 Erreferentziak 

 Kanpo estekak 
  Van Morrison abeslariaren Brown Eyed Girl abestia entzungai 
 Kategoria:Van Morrisonen abestiak Kategoria:Soul Kategoria:1967ko abestiak
 Abestiaren hitzak